CELEX: 32001D0245
Language: lv
Date: 2001-03-22 00:00:00
Title: Komisijas Lēmums (2001. gada 22. marts) par cineba neiekļaušanu Komisijas Direktīvas 91/414/EEK I pielikumā un tādu augu aizsardzības līdzekļu atļaujas atsaukšanu, kas satur minēto aktīvo vielu (paziņots ar dokumentu Nr. C(2001) 749)Dokuments attiecas uz EEZ

Svarīgs juridisks paziņojums

|

32001D0245

Oficiālais Vēstnesis L 088 , 28/03/2001 Lpp. 0019 - 0020

		Komisijas Lēmums(2001. gada 22. marts)par cineba neiekļaušanu Komisijas Direktīvas 91/414/EEK I pielikumā un tādu augu aizsardzības līdzekļu atļaujas atsaukšanu, kas satur minēto aktīvo vielu(paziņots ar dokumentu Nr. C(2001) 749)(Dokuments attiecas uz EEZ)(2001/245/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2000/80/EK [2], un jo īpaši tās 8. panta 2. punkta ceturto daļu,ņemot vērā Komisijas 1992. gada 11. decembra Regulu (EEK) Nr. 3600/92, ar ko nosaka sīki izstrādātus noteikumus tās darba programmas pirmā posma īstenošanai, kura minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū [3], kurā jaunākie grozījumi izdarīti ar Komisijas Regulu (EK) Nr. 2266/2000 [4], un jo īpaši tās 6. panta 5. punkta ceturto daļu,tā kā:(1) Direktīvas 91/414/EEK 8. panta 2. punkts paredzēja, ka Komisijai jāīsteno tādu aktīvo vielu pārbaudes darba programma, kas izmantotas augu aizsardzības līdzekļos, kuri bija pieejami tirgū jau 1993. gada 15. jūlijā. Sīki izstrādātus noteikumus šīs programmas īstenošanai noteica Regula (EEK) Nr. 3600/92.(2) Komisijas Regula (EK) Nr. 933/94 [5], kurā jaunākie grozījumi izdarīti ar Regulu (EK) Nr. 2230/95 [6], norādīja aktīvās vielas, kas jānovērtē Regulā (EEK) Nr. 3600/92, norādīja ziņotāju dalībvalsti, kas ziņo par katras vielas novērtējumu, un nosauca katras aktīvās vielas ražotājus, kas savlaicīgi iesnieguši paziņojumu saskaņā ar 4. panta 2. punktu Regulā (EEK) Nr. 3600/92.(3) Cinebs ir viena no 90 aktīvajām vielām, kas norādīta Regulā (EK) Nr. 933/94.(4) Visi, kas bija iesnieguši paziņojumu par šo aktīvo vielu, informēja Komisiju un ziņotāju dalībvalsti, ka viņi vairs nevēlas piedalīties darba programmā attiecībā uz šo aktīvo vielu un tāpēc papildu informācija netiks iesniegta.(5) Tāpēc šo aktīvo vielu nav iespējams iekļaut Direktīvas 91/414/EEK I pielikumā.(6) Visi cinebu saturošu augu aizsardzības līdzekļu esošo krājumu realizācijas, uzglabāšanas, laišanas tirgū un izmantojuma papildperiodi, ko atļāvusi dalībvalsts, saskaņā ar Direktīvas 91/414/EEK 4. panta 6. punkta noteikumiem jāierobežo līdz 18 mēnešiem, lai esošos krājumus varētu izmantot ne vairāk kā vienā turpmākajā augšanas periodā.(7) Šis lēmums netraucē Komisijai vēlāk veikt jebkuru darbību attiecībā uz šo aktīvo vielu Padomes Direktīvas 79/117/EEK [7] paredzētajā sistēmā.(8) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,IR PIEŅĒMUSI ŠO LĒMUMU.1. pantsCinebu kā aktīvo vielu neiekļauj Direktīvas 91/414/EEK I pielikumā.2. pantsDalībvalstis nodrošina to, ka:1) sešu mēnešu laikā pēc šā lēmuma pieņemšanas dienas atsauc to augu aizsardzības līdzekļu atļaujas, kuru sastāvā ir cinebs;2) no šā lēmuma pieņemšanas dienas saskaņā ar Direktīvas 91/414/EEK 8. panta 2. punktā paredzēto izņēmumu nepiešķir un neatjauno to augu aizsardzības līdzekļu atļaujas, kuru sastāvā ir cinebs.3. pantsVisi papildperiodi, ko dalībvalstis nosaka saskaņā ar Direktīvas 91/414/EEK 4. panta 6. punkta noteikumiem, ir pēc iespējas īsāki un nepārsniedz 18 mēnešus, sākot no šā lēmuma pieņemšanas dienas.4. pantsŠis lēmums ir adresēts dalībvalstīm.Briselē, 2001. gada 22. martāKomisijas vārdā –Komisijas loceklisDavid Byrne[1] OV L 230, 19.8.1991., 1. lpp.[2] OV L 309, 9.12.2000., 14. lpp.[3] OV L 366, 15.12.1992., 10. lpp.[4] OV L 259, 13.10.2000., 27. lpp.[5] OV L 107, 28.4.1994., 8. lpp.[6] OV L 225, 22.9.1995., 1. lpp.[7] OV L 33, 8.2.1979., 36. lpp.--------------------------------------------------